# Panzerkampfwagen II

### от Уикипедия, свободната енциклопедия

Pz.Kpfw.II Ausf.A
Опитен образец: | 1935 г.
На въоръжение от: | 1936 г.
На въоръжение в: | Германия, България, Унгария, Словакия
Въоръжение
Основно: | 20 мм оръдие KwK30 (180 сн.)
Допълнително: | 1 х 7,92 мм картечница MG 34 (2250 пат.)
Друго: | ...
Технически характеристики
Дължина: | 4810 мм.
Ширина: | 2220 мм.
Височина: | 1990 мм.
Клиренс: | 400 мм.
Тегло: | 8 900 кг.
Екипаж: | 3 души
Бронева защита
Копрус: | 14,5 мм. (челна) 14,5 мм. (борд) 10 мм. (кърма)
Купол: | 14,5 мм.
Силова установка
Двигател: | "Maybach" HL62TR
Тип: | 6-цилиндров, бензинов
Мощност: | 140 к.с. (105 kW)
Ходови характеристики
Скорост: | 40 км/ч. (шосе) 20 км/ч. (терен)
Запас от ход: | 200 км/ч. (шосе) 175 км/ч. (терен)
Окоп: | 1,6 мм.
Водна преграда: | 1,4 мм.
Верт. преграда: | 0,7 мм.
Наклон: | 30°

Panzerkampfwagen II (съкр. Pz.Kpfw.II) е немски лек танк, използван в хода на Втората световна война. След 1942 г. танка е изваден от въоръжение и в началото на 1943 г. е спрян от производство. На базата на шасито на танка са създадени множество бойни и специални машини.

## [редактиране] История

Първият танк, постъпил на въоръжение във Вермахта - Pz.Kpfw.I, всъщност по техническите си характеристики може да бъде причислен към учебните машини. Още с влизането му на въоръжение той вече е анахронизъм. Въпреки това остава на въоръбение до края на Втората световна война.

Германиският Генерален щаб взема решение за въвеждането на въоръжение на по-модерен танк, който да бъде свързващо звено между разработваните Pz.Kpfw.III и Pz.Kpfw.IV. Поради това може да се каже, че Pz-II е междинен модел, пригоден както за обучение на личния състав, така и за водене на бойни действия.

През второто полугодие на 1934 г. Управлението по въоръжението на Генералния щаб на армията разработва изискванията за новата бойна машина - маса около 10 т., въоръжение 20 мм оръдие. Както и при Panzerkampfwagen I, новият танк получава кодирано обозначение LaS 100 (LaS — Landwirtschaftlicner Slepper — селскостопански влекач). Фирмените разработки са приключени в края на 1935 г.

Прототипът се разработва от три компании - Friedrich Krupp AG, Henschel und Sohn AG и Maschinenfabrik Augsburg–Nurnberg (MAN). Krupp представя завършена машина с обозначението LKA-2, подобрена версия на прототипа на Pz-I - LKA. Компаниите Henschel и MAN разработват само шаси, а корпусите са създадени от компанията Daimler-Benz.

## [редактиране] Техническо описание

PzKpfw II е изпълнен по традиционната за немското танкостроене схема. Силовата установка е разположена в кърмата на корпуса, бойното отделение и отделението за управление са обединени в едно и са разположени в централната част, а трансмисията и водещите колела в предната част на корпуса.

Въоръжението на танка се сътои от 20 мм автоматично оръдие KwK 30 и 7,92 мм картечница MG 34. Оръдието е с дължина на ствола 97 кал и скорострелност 280 изстр/мин. Автоматиката на зареждащото устройство използва снарядни пълнители с вместимост 10 снаряда. Основен боеприпас е 20 мм бронебоен снаряд с тегло 146 г. Оръдието е снабдено с телескопически прицел TZF.4.

За осигуряване на свръзката се използва радиостанция FuG 5. За вътрешна връзка между членовете на екипажа е монтирано танкоразговорно устройство.

Двигателят е свързан с трансмисията чрез 6-степенна скоростна кутия и дълъг карданен вал. Скоростната кутия е монтирана в дясната част на отделението за управление

Въпреки, че компоновката и въоръжението на PzKpfw II не се променят в хода на серийното му производство, бронезащитата, ходовата част и силовата установка са били обект на постоянни промени. Това води до появата на множество модификации създадени на базата на PzKpfw II.

## [редактиране] Бойно използване

Бойното си кръщение танкът получава през март 1938 г., в хода на операцията по присъединяването на Австрия към Германия. Въпреки, че в тази операция не са водени бойни действия, около 30% от танковете получават повреди - най-вече в ходовата част.

При операцията по присъединяването на Судетска област към Германия, коят също протича без бойни действия, танковте Pz.Kpfw.I и Pz.Kpfw.II са транспортирани с товарни автомобили Faun L900 D567 или прицепи Sd.Anh.115, като така в голяма част е спестен ниският им ходов ресуср.

При последвалата окупация на Чехия и Моравия, на 15 март 1939 г. в Прага първи влизат танковете Pz.Kpfw.II от състава на 2-ра танкова дивизия.

В навечерието на Полската кампания Pz.Kpfw.I и Pz.Kpfw.II съставляват голяма част от Бронетанковите войски на Вермахта - на 1 септември 1939 г. във войските има 1223 танка. В хода на полската кампания Вермахтът губи 259 танка, от които безвъзвратно - 89.

За участие в окупирането на Дания и Норвегия е сформиран 40 танков батальон със специално назначение (Panzer Abteilung z.b. V 40), въоръжен с Pz.Kpfw.I и Pz.Kpfw.II, като в хода на бойните действия в Дания не е загубена нито една машина, а в Норвегия са загубени само 2 Pz.Kpfw.II Ausf.C.

Преди настъплението на запад, на 10 май 1940 г., във войските има на въоръжение 1 110 танка Pz.Kpfw.II, от които 955 боеготови. Разбира се броят на танковете по съединения е различен и това се дължи на поставените задачи и на заповяданото направление за действие. Например в 3-та тд, действаща на левия фланг, има 110 Pz.Kpfw.II, а в 7-ма тд, действаща в направление на главния удар - 40. В хода на бойните действия се установява, че леките Pz.Kpfw.I и Pz.Kpfw.II са практически безсилни срещу френските леки и средни танкове. Единственият начин за поразяването им е в близък бой и в бордовете или кърмата. Поради това Вермахтът понася значителни загуби - 240 танка Pz.Kpfw.II.

В средата на 1940 г. 52 машини от състава на 2-ра тд са преоборудвани в плаващи танкове и с тях са сформирани два батальона в състава на 18-та тбр. Машините получават обозначението Scnwimmpanzer II. Най-вероятно е било предвидено да участват в операция "Морски лъв" - десанта Великобритания. След отмяната на операцията танковете вземат участие в бойните действия на Източния фронт - в началото на операция "Барбароса" те форсират р. Западен Буг. По-нататък са използвани като обикновени бойни машини.

Pz.Kpfw.II от състава на 5-та и 11-та тд вземат участие в окупирането на Югославия и Гърция. В хода на операцията по превземането на о. Крит две машини са доставени по вода и участват като огнева поддръжка на парашутния десант.

Участиетео на Pz.Kpfw.II в Африканската кампания започва през март 1941 г. с пристигането на 5 лека дивизия в Триполи. Дивизията има в състава си 45 Pz.Kpfw.II. През ноември същата година, след пристигането на 15-та тд, броя на Pz.Kpfw.II се увеличава на 70 машини. През следващата, 1942 г. са доставени Pz.Kpfw.II Ausf.F(Tp) - тропически вариант. Машините са използвани до 1943 г.

Към 1 юни 1941 г. Вермахтът има на въоръжение 1 074 Pz.Kpfw.II, от които 1 029 боеготови. В съединенитят дислоцирани около границите на СССР и готови да участват в операция "Барбароса" има 746 танка Pz.Kpfw.II, което е приблизително 21% от общият брой на танковете.

Освен тях танкове Pz.Kpfw.II има в състава на 100 и 101-во огнеметни танкови батальони, 3-та, 16-та, 29-та и 60-та моторизирани дивизии, танкова гренадирска дивизия "Grossdeutschland" и 5-та СС тд “Wiking”

През 1943 г. танковтет Pz.Kpfw.II постепенно биват свалени от въоръжение в бойните части, като им се поставят задачи по носене на патрулна служба и охрана нащабове и комуникации в тила, разузнаване и участие в противопартизански операции. Загубите в периода 1943-1945 година възлизат на 84 машини. През март 1945 г. общата численост възлиза на 145 машини - 15 в действащата армия и 130 в армейскиа резерв.

Около 640 танкове Pz.Kpfw.II са предадени за скраб, а куполите им са използвани за изграждането на различни огенви точки. Приблизително на 100 от тях са монтирани 37 мм оръдия, а останалите 536 остават с щатното 20 мм оръдие KwK 30.

Освен в армията на Германия, Pz.Kpfw.II е приет на въоръжение и в армиите на Словакия, Румъния и България. В края на 40-те години няколко танка Pz.Kpfw.II, най-вероятно румънски, са експортирани в Ливан.

2. Наличност във войските на Pz.Kpfw.II в периода 1941 - 1942 г.

Тактико-технически данни
Дивизия | Към 1 юни 1941 г. | Към 1 юни 1942 г.
1-ва танкова дивизия | 43 | 2
2-ра танкова дивизия | - | 22
3-та танкова дивизия | 58 | 25
4-та танкова дивизия | 44 | 13
5-та танкова дивизия | - | 26
6-та танкова дивизия | 47 | -
7-ма танкова дивизия | 53 | -
8-ма танкова дивизия | 49 | 1
9-та танкова дивизия | 32 | 22
10-та танкова дивизия | 45 | -
11--та танкова дивизия | 44 | 15
12-та танкова дивизия | 33 | -
13-та танкова дивизия | 45 | 15
14-та танкова дивизия | 45 | 14
15-та танкова дивизия | - | -
16-та танкова дивизия | 45 | 13
17-та танкова дивизия | 44 | 17
18-та танкова дивизия | 50 | 11
19-та танкова дивизия | 35 | 6
20-та танкова дивизия | 31 | 8
21-ва танкова дивизия | - | -
22-ра танкова дивизия | - | 28
23-та танкова дивизия | - | 27
24-та танкова дивизия | - | 32

## [редактиране] Модификации

Pz.Kpfw.II Ausf.b

- Pz.Kpfw.II Ausf.a1 - базова серийна машина. Снабдени са с бензинов двигател Maybach HL 57TR с мощност 130 к.с. (95 kW), 6-скоростна предавателна кутия ZF Aphon SSG45. Макс. скорост достига 40 км/ч, при запас от ход по шосе - 210 км. Бронировката варира в границите 5-14.5 мм. Въоръжението включва 20 мм оръдие KwK 30 (180 сн.) и картечница MG 34 (1 425 патр.). В края на 1935 г. са произведени 10 машини. Машината се среща и под обозначението 2 cm MG Panzerwagen.
- Pz.Kpfw.II Ausf.a2 - модификация на Ausf.a1. Направени са незначителни изменение в системата за охлаждане и вентилацията на бойното отделение. В началото на 1936 г. са произведни 15 машини.
- Pz.Kpfw.II Ausf.a3 - модификация на Ausf.a2. Монтирана е преграда между двигателното и бойното отделение, а в дъното на корпуса са монтирани технически люкове за достъп до горивната помпа и масления филтър. Гумените бандажи на опорните ролки са свалени. В средата на 1936 г. са произведени 50 машини.
- Pz.Kpfw.II Ausf.b - модификация произвеждана в периода 1936–1937 г. Ходовата част е значително усъвършенствана, като опорните и поддържащите ролки са по-широки и с по-малък диаметър. Направени са промени във водещите колела и окачването. Монтиран е нов двигател - Maybach HL 62TR с мощност 140 к.с. (103 kW). Произведени са 25 машини.

Картинка:PzII-A-.jpg
Pz.Kpfw.II Ausf.A

- Pz.Kpfw.II Ausf.c - модификация произвеждан през 1937 г. Шасито на танка е от съвършенно нов тип, като ходовата част се състои от пет опорни ролки с гумени бандажи, окачени на листови ресьори, а поддържащите ролки са увеличени на четири. Водещите и направляващите колела са с усъвърщенстван дизайн. Машината има увеличени габарити: дължина - 4,81 м., ширина - 2.22 м. височина - 1.99 м. и бойна маса - 1.9-8.9 т.
- Pz.Kpfw.II Ausf.A - модификация произвеждана от началото на 1937 г. в заводите на Henschel в Кьолн и Alkelt в Берлин. Монтирани са синхронизирана предавателна кутия ZF Aphon SSG46 и двигател Maybacn HL 62TRM с мощност 140 к.с. (103 kW). В корпуса са монтирани наблюдателни процепи за механик-водача, закривани с бронирани капаци. Свързочното оборудване се състои от УКВ радиостанция.
- Pz.Kpfw.II Ausf.B - модификация направена на базата на Ausf.A. Направение са малки изменение, в общи линии касаещи улесняването на серийното производство.

Картинка:Panzer2-c-norway.jpg
Pz.Kpfw.II Ausf.C

- Pz.Kpfw.II Ausf.C - модификация произвеждана от края на 1938 г. Модернизирана е охладителната система. Най-сериозни изменения са направени в бронирането на танка - челото на куполата е усилено с бронелистове с дебелина 14,5 и 20 мм, а на корпуса с дебелина 20 мм. Стиковката й с корпуса е защитена от бронебордюр, не позволяващ заклиняване. Двувратият люк в куполата е заменен с командирска кула. След края на Полската кампания всички по-стари модификации на Pz.Kpfw.II са доведени до нивото Ausf.C.
- Pz.Kpfw.II Ausf.D - модификация разработена през 1938 г. от Daimler-Benz за нуждите на леките танкови дивизии. Машината значително се отличава от другите модификации. Корпусът и ходовата част са с изцяло нова конструкция. Ходовата част е от типа "Кристи" с 4 опорни ролки с голям диаметър и нови направляващи и водещи колела. Корпусът е практически същия както и при Pz.Kpfw.III. От Ausf.C е заимствана само куполата и въоръжението. Бойната маса нараства до 10 т., а скоростта до 55 км/ч. Силовата установка се състои от двигател Maybach HL 62TRM и 10-степенна скоростна кутия (10+3) Maybach Variorex VG 102128H. В периода 1938-1939 г. са произведени 70 машини.

Pz.Kpfw.II Ausf.D/E

- Pz.Kpfw.II Ausf.E - модификация почти идентична с Ausf.D. Направени са незначителни промени в ходовата част - изменена конструкция на ленивеца, усилено окачване и нови вериги. В периода 1938-1939 г. са произведени 73 машини.
- Pz.Kpfw.II Ausf.F - последната модификация на Pz.Kpfw.II. Корпусът е с нова конструкция, като е монтирана вертикална челна бронеплоча. На някои от машините е монтирано 20 мм оръдие KwK 38. За периода 1939-1942 г. са произведени 532 машини.
- Bergepanzer II Ausf D/E - ремонтно-евакуационна машина създаден на базата на Pz.Kpfw.II Ausf D/E.
- Beobachtungswagen II Ausf C - командирска танк изпозлван и за управление на огъня на артилерията.
- Brueckenleger auf PzKpfw II Ausf b - мостопоставач създаден на базата на Pz.Kpfw.II Ausf b. През 1939 г. са оборудвани 3 машини.
- Feuerleitpanzer II - танк за управление на артилерийския огън.
- Flammpanzer II Flamingo (Sd. Kfz. 122) (Ausf D/E) - огнеметен танк на базата на шасита от Pz.Kpfw.II Ausf А/В/D/E. Екипаж - 3 души. Въоръжение - 2 огнемета Flammenwerfer-Anlagen (320 л.) и 7,92 мм картечница MG34 (1 800 пат.). Далекобойност на огнехвъргачките - 25 м. През 1939 г. са оборудвани 46 машини, през 1940 г. - 30, а през 1941 г. - 90 машини.
- Ladungsleger II - инженерен танк.
- Marder II (Sd. Kfz. 131) - 75 мм САУ създадена на базата на шасита от Pz.Kpfw.II Ausf D/E. В периода април 1942 - юни 1943 г. са оборудвани 201 машини в три различни варианта.
- Marder II (Sd. Kfz. 132) - 75 мм САУ създадена на базата на шасита от Pz.Kpfw.II Ausf c/A/B/C/F. В периода юни 1942 - март 1944 г. са оборудвани 576 машини.
- Munitionsschlepper II (Munitions Sf auf Fgst PzKpfw II) - транспортьор на боеприпаси създаден на базата на шасита от Pz.Kpfw.II Aus F. В периода февруари 1943 - август 1944 г. са оборудвани 159 машини.

Картинка:PzKpfw II Ausf F.jpg
Pz.Kpfw.II Ausf.F

- PanzerSpahwagen II Ausf L Luchs (Sd.Kfz.123) - разузнавателен танк. В периода септември 1943 - януари 1944 г. са произведени 104 машини.
- Panzer Beobachtungswagen II - танк за управление на артилерийския огън.
- Pioner-Kampfwagen II - инженерен танк.
- PzKpfw II Ausf A/B/C - модификация въоръжена с 50 мм оръдие Pak 38 L/60.
- Schwimm Panzer II Ausf. A-C - танк-амфибия въоръжен с 20 мм оръдие създаден на базата Pz.Kpfw.II Ausf /A/B/C. Преободрудвани са 52 машини.
- Sturmpanzer II Bison (15cm sIG33 auf Fahrgestell PzKpfw II (Sf) - 150 мм тежко самоходно оръдие създадено на базата на Pz.Kpfw.II Ausf В. В периода юли 1941 - януари 1942 г. са оборудвани 12 машини.
- Wespe (Sd. Kfz. 124) - 105 мм САУ създадена на базата на шасита от Раnzer II Aus F. В периода февруари 1943 - август 1944 г. са оборудвани 676 машини.

Сравнителни данни между някой модификации на Pz Kpfw II.

Тактико-технически данни
Характеристика | Pz Kpfw II
Ausf A | Ausf F | Ausf L
Година на производство | 1937 г. | 1941 г. | 1943 г.
Бойно тегло | 8900 кг. | 9500 кг. | 13000 кг.
Екипаж | 3 души | 3 души | 4 души
Технически характеристики
Дължина | 4810 мм. | 4810 мм. | 4630 мм.
Ширина | 2220 мм. | 2280 мм. | 2480 мм.
Височина | 1990 мм. | 2150 мм. | 2210 мм.
Скорост | 40 км/ч. (шосе) 20 км/ч. (терен) | 40 км/ч. (шосе) 20 км/ч. (терен) | 60 км/ч. (шосе) 35 км/ч. (терен)
Запас от ход | 200 км. (шосе) 175 км. (терен) | 200 км. (шосе) 175 км. (терен) | 290 км. (шосе) 255 км. (терен)
Специфично налягане | 0.76 кгс/см2 | 0.66 кгс/см2 | 0.75 кгс/см2
Бронева защита
Челна част на корпуса | 14.5 мм. | 35 мм. при 13° | 30 мм. при 22°
Борд на корпуса | 14,5 мм. при 0° | 15 мм. при 0° | 20 мм. при 0°
Челна час на куполата | 14,5 мм. (цил.) | 30 (цил.) | 30 мм. при 10°
Горна част на копруса | 15 мм. | 15 мм. | 10 мм.
Дъно на копруса | 15 мм. | 5 мм. | 10 мм.
Въоръжение
Оръдие | KwK30 | KwK38 | KwK38
Калибър | 30 мм. | 30 мм. | 30 мм.
Дължина на цевта | 55 клб. | 55 клб. | 55 клб.
Картечница | 1 х 7.92 мм | 1 х 7.92 мм | 1 х 7.92 мм
Боекомплект | 180 сн.; 2250 пaт. | 180 сн.; 2270 пaт. | 330 сн.; 2250 пaт.
Силова установка
Двигател | "Maybach" HL62TR | "Maybach" HL62TR | "Maybach" HL66P
Мощност | 140 к.с. (105 kW) | 1 40 к.с. (105 kW) | 180 к.с. (132 kW)
Запас от гориво | 200 л. | 175 л. | 236 л.

## [редактиране] Виж също

- Списък на немските танкове

Танковете на Германия
Pz.Kpfw.I | Pz.Kpfw.II | Pz.Kpfw.III | Pz.Kpfw.IV | Pz.Kpfw.V | Pz.Kpfw.VI

Взето от „http://bg.wikipedia.org../../../p/a/n/Panzerkampfwagen_II_f120.html“.

Категории: Военна техника от Втората световна война | Танкове

##### Views

- Статия
- Беседа
- Текуща версия

##### Търсене

##### На други езици

- Česky
- Dansk
- Deutsch
- English
- Español
- Suomi
- Français
- Hrvatski
- Italiano
- 日本語
- Nederlands
- Norsk (bokmål)
- Polski
- Српски / Srpski
- Svenska
- Türkçe
- 中文